

**Foresight Knowledge Article**

Title / ชื่อเรื่อง : [พร้อมเพย์](http://news.kapook.com/topics/%E0%B8%9E%E0%B8%A3%E0%B9%89%E0%B8%AD%E0%B8%A1%E0%B9%80%E0%B8%9E%E0%B8%A2%E0%B9%8C) (PromptPay)

Reference / ข้อมูลอ้างอิง : <http://www.tnnthailand.com/news>

Author / ผู้เขียน : นางมันทณี พิมลศรี Position / ตำแหน่ง : พนักงานการเงินและบัญชี 6

E-mail : mantanee@nha.co.th Date / วันที่เขียน : 31 มกราคม 2560

สรุปสาระสำคัญ

[พร้อมเพย์](http://news.kapook.com/topics/%E0%B8%9E%E0%B8%A3%E0%B9%89%E0%B8%AD%E0%B8%A1%E0%B9%80%E0%B8%9E%E0%B8%A2%E0%B9%8C) (PromptPay) เป็นระบบการเงินแบบอีเพย์เม้นต์ (E-Payment) เปิดให้ประชาชนและภาคธุรกิจสามารถโอนเงินได้สะดวกรวดเร็วขึ้น (เดิมใช้ชื่อว่า Any ID) โดยใช้เพียงเลขบัตรประจำตัวประชาชน หรือหมายเลขโทรศัพท์มือถือแทนการระบุเลขที่บัญชีเงินฝากของผู้รับเงิน   เท่ากับว่าหากเราต้องการโอนเงินให้ใคร ก็ไม่จำเป็นต้องจำเลขที่บัญชีธนาคารของเขาอีกต่อไป รู้เพียงแค่เบอร์โทรศัพท์มือถือหรือหมายเลขบัตรประจำตัวประชาชนของผู้รับก็สามารถโอนเงินให้ปลายทางได้อย่างรวดเร็ว ซึ่งสามารถโอนเงินผ่านโทรศัพท์มือถือ, อินเทอร์เน็ต หรือตู้เอทีเอ็มก็ได้ ไม่จำเป็นต้องไปที่ธนาคาร ในอนาคตหน่วยงานภาครัฐจะสามารถโอนเงินสวัสดิการ เงินช่วยเหลือ และเงินคืนภาษีให้เราผ่านบริการพร้อมเพย์ได้อีกด้วย ซึ่งเทคโนโลยี ได้เข้ามามีบทบาทและมีส่วนร่วมทำให้ธุรกรรมดำเนินการได้รวดเร็ว ถูกต้อง และได้รับประโยชน์สูงสุด

มีผลต่อการเคหะแห่งชาติอย่างไร (ถ้ามี)

- ประชาชน และพนักงานการเคหะฯ สามารถใช้บริการในการรับเงินโอนเข้าบัญชีได้สะดวก รวดเร็ว ถูกต้อง และได้รับประโยชน์สูงสุด รวมไปถึงการทำธุรกรรมทางการเงิน ต่างๆ ที่ กคช. ได้บริการแก่ประชาชน

-ส่วน กคช. ทำให้ระบบงานการเงินมีประสิทธิภาพยิ่งขึ้น รวมไปถึงการทำงานที่สะดวก รวดเร็ว ถูกต้อง แม่นยำ และลดภาระ คชจ.หลายๆด้าน เช่น บุคลากร เอกสารทางด้านการเงินฯ ต่างๆ